Eurazinis bukutis

Paplitimas Lietuvoje 
Lietuvoje gyvena Sitta europaea europaea porūšis. Šalyje dažnas, aptinkamas visoje šalies teritorijoje, stebimas ištisus metus. Manoma, kad šalyje peri iki 50 000 bukučių porų.Jusys, V., Karalius, S., Raudonikis, L. Lietuvos paukščių pažinimo vadovas. Lietuvos ornitologų draugija, 2020, p. 264

 Išvaizda 
Naminio žvirblio (Passer domesticus) dydžio paukštis, iš tolėliau gali priminti po medžio kamieną laipiojančio genio siluetą.birdid.no / Nuthatch (Sitta europaea) Kūno ilgis 12–14,5 cm cm, svoris 17–28 g,luontoportti.com / Nuthatch Sitta europaea atstumas tarp išskleistų abiejų sparnų galų 22-27 cm.

Šviesiai melsvai pilkšvomis viršutinio kūno plunksnomis ir išilgai galvos per akį einančiu juodu dryželiu. Sparnai ir uodega juodai rusvi. S. e. europaea porūšio apatinė kūno dalis ir gerklė balti, Sitta europaea caesia porūšio apatinė dalis šviesiai rudai gelsva, gerklė balta, S. e. sinensis porūšio apatinė dalis ir gerklė šviesiai rudai gelsvi. Snapas tiesus, pilkas. Kojos stiprios, rusvos, dideliais riestais nagais prisitaikiusiais laipioti po medžių kamienus. Uodega trumpa.

Žymesnių išvaizdos skirtumų tarp patinų ir patelių nėra.

 Buveinės 
Sėslūs. Gyvena plačialapiuose miškuose, senuose parkuose, tačiau eglynų vengia. Aptinkami ir senuose pušynuose. 

 Maistas 
Savo stipriomis kojomis laipioja kamienais aukštyn ir žemyn, kur nurankioja vabzdžius. Bukutis žiemai kaupia maisto atsargas. Medžių sėklas slepia žievės įdubimuose, plyšiuose, taip pat ir ant žemės. Atsargas sulesa kai trūksta maisto.

 Perėjimas 
Gyvena poromis. Jaunų paukščių poros susidaro vasaros pabaigoje, tačiau kartu peržiemojusios jos pavasarį išyra.

Peri genio iškaltose drevėse, apsigyvena inkiluose. Landos angą sumažina užlipdydamas seilėmis suvilgytu moliu. Uoksą iškloja sausais lapais, žievėmis, medienos plaušais. Žieveles nulupa snapu arba nurenka nuo žemės. Lizdą įsirengia per keletą dienų. Kiaušinius deda balandžio mėn. Kiaušiniai balti, su rudomis dėmelėmis. Deda 6-8 kiaušinius (19,9x14 mm; 2,2 g). Peri 14-18 dienų. Jaunikliai lizdą palieka po 23-25 dienų. Išveda vieną vadą.

 Mityba 
Bukučiai lesa vorus, vabzdžius, žemuoges, mėlynes, įvairių augalų sėklas. Vasaros pabaigoje neretai apsilanko sodybose, daržuose, pasmaguriauja saulėgrąžų, aguonų.

 Amžius 
Gyvena kelerius metus, seniausi individai užfiksuoti sulaukę 11–12 metų.Fransson, T., Jansson, L., Kolehmainen, T., Kroon, C. & Wenninger, T. (2017). euring.org / EURING list of longevity records for European birds

 Balsas 
Paukščių giesmė nesudėtinga, primenanti švilpimą. Ypač ji girdima šiltomis vasario ir kovo mėn. dienomis. Vėliau paukščiai tampa gana tylūs.

 Porūšiai 
Išskiriamas 21 porūšis,worldbirdnames.org / Nuthatches, Wallcreeper, treecreepers, mockingbirds, starlings, oxpeckers - IOC World Bird List v14.1; Birds of the World: Recommended English Names (Pasaulio paukščiai: rekomenduojami angliški pavadinimai) tačiau dėl tikslaus jų skaičiaus ginčijamasi. Šiuos taksonus galima suskirstyti į tris pagrindines grupes. Jos dar palyginti neseniai galėjo būti geografiškai izoliuotos viena nuo kitos. Ten, kur grupių arealai persidengia, pasitaiko tarpinės išvaizdos paukščių.

Eurazinių bukučių porūšiai Porūšių grupė Išvaizda Paplitimas Porūšiai europaea grupė Baltas pilvas, krūtinėlė ir gerklė. Nuo Skandinavijos ir Rusijos į rytus iki Japonijos ir Šiaurės Kinijos. S. e. europaea, S. e. asiatica, S. e. baicalensis, S. e. albifrons, S. e. sakhalinensis, S. e. takatsukasai, S. e. clara, S. e. amurensis, S. e. hondoensis, S. e. roseilia, S. e. bedfordi, S. e. seorsa caesia grupė Šviesiai rudai gelsvas pilvas, krūtinėlė ir balta gerklė. Dalis vakarų, centrinės ir pietų Europos, Šiaurės Afrika, Artimieji Rytai. S. e. caesia, S. e. hispaniensis, S. e. cisalpina, S. e. levantina, S. e. persica, S. e. rubiginosa, S. e. caucasica sinensis grupė Šviesiai rudai gelsvas pilvas, krūtinėlė ir gerklė. Pietų ir Rytų Kinijoje, Taivane. S. e. sinensis, S. e. formosana

Šiauryčių Sibire gyvenantys dideli, baltomis krūtinėmis S. e. arctica porūšio bukučiai išsiskiria savo išvaizda ir genetinėmis savybėmis ir tai gali būti dar viena porūšio grupė. Juos visiškai atskira bukučių genties rūšimi pripažįsta tarptautinė ornitologų sąjunga.

 Galerija 

 Šaltiniai 

 Nuorodos 
 datazone.birdlife.org / Eurasian Nuthatch Sitta europaea
 sibirds.ru / Eurasian Nuthatch - Sitta europaea
 oiseaux-birds.com / Eurasian Nuthatch - Sitta europaea
 oiseaux.net / Eurasian Nuthatch - Sitta europaea - Sittelle torchepot
 ebird.org / Eurasian Nuthatch Sitta europaea
 birdsoftheworld.org / Eurasian Nuthatch Sitta europaea
 xeno-canto.org / Eurasian Nuthatch · Sitta europaea (eurazinių bukučių balso audio įrašai)
 youtube.com / Eurasian Nuthatch (Sitta Europaea) (‘S. e. caesia’ porūšis, giesmė)
 youtube.com / Nesting birds – Eurasian nuthatch (Sitta europaea) (Eurazinis bukutis prie uokso)
 youtube.com / Sitta europaea - Eurasian nuthatch doing home improvement (eurazinis bukutis uokse įsirenginėja būstą)

Kategorija:Bukutiniai